KIRJALLINEN KYSYMYS P-0540/00 esittäjä(t): Marialiese Flemming (PPE-DE) komissiolle. Maataloutta ja ympäristöä koskevat WTO:n neuvottelut.



Virallinen lehti nro 374 E , 28/12/2000 s. 0100 - 0101



KIRJALLINEN KYSYMYS P-0540/00 esittäjä(t): Marialiese Flemming (PPE-DE) komissiolle (21. helmikuuta 2000) Aihe: Maataloutta ja ympäristöä koskevat WTO:n neuvottelut Seattlessa käydyt neuvottelut uudesta laajasta WTO:n kierroksesta olivat tuloksettomia, mutta niin sanotuista kiinteästi esityslistaan kuuluvista asioista, kuten maatalous ja palveluala, kuitenkin keskustellaan. On epäselvää, kuinka laajaa neuvottelukierrosta koskevien neuvotteluiden käy jatkossa. Soveltaako komissio Seattlessa noudattamaansa laajaa lähestymistapaa myös uudella WTO:n neuvottelukierroksella? Kuinka Euroopan komissio aikoo varmistaa, että ympäristöasiat otetaan esille uudella WTO:n neuvottelukierroksella? Mihin toimiin Euroopan komissio aikoo ryhtyä, jotta kansalaisjärjestöt voivat osallistua WTO:n neuvottelukierrokseen? Toimittaako komissio kaikki neuvotteluja koskevat tiedot Euroopan parlamentille? Pascal Lamyn komission puolesta antama vastaus (20. maaliskuuta 2000) Kuten parlamentin jäsen tietää, sekä neuvosto että parlamentti vahvistivat uudelleen yhteisön lähestymistavan Maailman kauppajärjestön (WTO) uuteen neuvottelukierrokseen 15 päivänä joulukuuta 1999 antamassaan päätöslauselmassa. Näin ollen uutta neuvottelukierrosta koskeva lähestymistapa on pääpiirteissään edelleen voimassa. Tämän lähestymistavan mukaisesti on varmistettava, että WTO reagoi oikeutettuihin kaupan alaa koskeviin huolenaiheisiin esimerkiksi ympäristön alalla. Vaikka asia onkin vielä kiistanalainen, komissio on vakuuttunut, että perustavoitteet pysyvät samoina. Se pohtii parhaillaan, miten se voisi edistää tätä aihealuetta osana jatkuvia ponnistelujaan uuden neuvottelukierroksen käynnistämiseksi, esimerkiksi panostamalla enemmän tavoitteiden selittämiseen entistä selkeämmin, luottamusta herättävän toiminnan aloittamiseen eräiden kauppakumppanien, erityisesti kehitysmaiden, ilmaisemien huolenaiheiden lieventämiseksi, sekä näiden WTO:n perustavoitteiden saavuttamiseen tarvittavien keinojen arviointiin. Komissio jatkaa tulevien neuvottelujen käynnistämistä koskevien valmistelujensa yhteydessä myös kestävyysvaikutusten arviointia, joka sisältää niiden mahdollisten vaikutusten arvioinnin, joita WTO:n sääntöjen jatkuvalla vapautumisella tai muuttamisella on ympäristön kannalta. Parlamentille on tiedotettu tämän hankkeen etenemisestä ja parlamentin jäseniä on kutsuttu jäsenvaltioiden ja kansalaisyhteiskunnan kanssa järjestettyihin aihetta käsitteleviin kokouksiin. Komissio on pyrkinyt ottamaan valtioista riippumattomia järjestöjä (NGO) ja kansalaisyhteiskunnallisia järjestöjä mukaan sekä WTO:n että yhteisön tason toimintaan. Kauppapolitiikasta vastaava komissaari järjesti useita neuvotteluja valtioista riippumattomien järjestöjen kanssa ennen Seattlen tapaamista. WTO:ssa komissio on tehnyt ehdotuksia avoimuuden lisäämiseksi parantamalla asiakirjojen saatavuutta. Komissio pohtii edelleen muita keinoja lisätä avoimuutta ja vuoropuhelua valtioista riippumattomien järjestöjen kanssa sekä yhteisön tasolla että WTO:ssa. Mitä tulee tietojen toimittamiseen parlamentille, parlamentin jäsen on tietoinen komission sitoumuksesta toimittaa parlamentille asiakirjoja ja tietoja säännöllisesti tarpeen mukaan sekä neuvotteluja valmisteltaessa että niitä käytäessä.